**SOCIALINĖ PARAMA MOKINIAMS 2021–2022 MOKSLO METAIS**

**Naujovės:**

 • Nuo rugsėjo 1 d. **priešmokyklinukams, pirmokams ir antrokams nemokami pietūs** **mokyklose / ikimokyklinio ugdymo įstaigose, bus organizuojami be atskiro prašymo**, nevertinant gaunamų pajamų. Nuo liepos 1 d. atsisakyta reikalavimo tėvams (globėjams) teikti prašymą savivaldybių administracijoms dėl nemokamų pietų skyrimo. Tėvai (globėjai) turi teisę per mokyklos administraciją atsisakyti vaikui skirtos paramos (pagal mokyklos sudarytus sąrašus), arba, atsiradus poreikiui, kreiptis dėl šios paramos skyrimo (įtraukti į mokyklos sudarytus sąrašus).

• Suteikiama teisė gauti nemokamą maitinimą ir paramą mokinio reikmenims įsigyti ne vyresniems kaip 21 metų mokiniams iš nepasiturinčių šeimų, kurie mokosi pagal suaugusiųjų ugdymo programas.

• Mokiniams nemokamas maitinimas skiriamas iki mokslo metų ugdymo proceso pabaigos, o IV gimnazijos klasės mokiniams – iki brandos egzaminų sesijos pabaigos.

**Prašymus dėl socialinės paramos mokiniams skyrimo vertinant pajamas 2021–2022 mokslo metais galima teikti nuo liepos 1 d.**

**Mokiniams gali būti teikiama šių rūšių socialinė parama:**  
• **nemokamas maitinimas** (pusryčiai, pietūs, pavakariai ir maitinimas mokyklose organizuojamose vasaros poilsio stovyklose);  
• **parama mokinio reikmenims įsigyti** (80 Eur per kalendorinius metus).

Daugiau informacijos, ar mokinys gali gauti socialinę paramą, rasite čia: [APIE PARAMĄ](https://vilnius.lt/wp-content/uploads/2021/06/APIE-PARAMA-1.docx)

Jeigu kiltų daugiau klausimų, prašom kreiptis:  
• dėl paramos mokiniams (maitinimo ir reikmenų) skyrimo vertinant pajamas – į Socialinių išmokų skyrių**tel. 8 700 35545.**  
• dėl paramos (maitinimo) mokiniams organizavimo mokyklose – į mokyklų administracijas.

Visa informacija apie socialinės paramos mokiniams teikimą pateikta prisegtuose dokumentuose.